مع كل ضغوطات الحياة، مع كل أنواع الناس اللي منتلاقى فيهن كل يوم، مع كل الظروف اللي ما عم تخلّينا نتنفّس، أوقات منعصّب...
فكرة إنّو يفوت الغضب عا قلوبنا هَينة بس إنّو يطلع أصعب بكتير لأنّو متل ما قال أحد القدّيسين إنّو الغضب بالقلب متل السوس بالخشب، بيصير يفوت أكتر و أكتر و كل ما طوّل بيصير أصعب نتخلّص منّو... منحسّ قلبنا تقيل.
إخوتي...
طبيعي إنّو نعمل ردّة فعل عا إشيا منشوفها غلط، تذكّرو حتّى يسوع عصّب بس شاف التجّار بالهيكل!
بس المهم ما تقبلوا هالغضب يسكن بقلبكن و الحل لهالشي هوّي إنّو يكون قلبكن مليان من الرب ساعتها ما رح يلاقي الغضب مطرح لإلو يبقى فيه... الله معكن.